rejauldu/bengali-wikipedia huggingface dataset:
রোমান্টিক হল ২০২১ সালের ভারতীয় তেলুগু ভাষার একটি প্রণয়ধর্মী চলচ্চিত্র। চলচ্চিত্রটি পরিচালনা করেছেন অনিল পাদুরি এবং রচনা করেছেন পুরী জগন্নাথ, যিনি পুরী কানেক্টস-এর অধীনে চার্মি কৌরের সাথে চলচ্চিত্রটির সহ-প্রযোজনা করেছেন। চলচ্চিত্রটিতে অভিনয় করেছেন আকাশ পুরী, নবাগতা কেতিকা শর্মা ও রম্যা কৃষ্ণন। চলচ্চিত্রটি ২০২১ সালের ২৯ অক্টোবরে প্রেক্ষাগৃহে মুক্তি পায়।   পটভূমি  ভাস্কো দা গামা একজন সাধারণ মস্তান, যে তার ভাগ্যের উন্নতি এবং ঠাকুরমার স্বপ্ন পূরণ করতে অপরাধ জগৎকে বেছে নেয়। সে এবং তার শৈশবের বন্ধু অ্যানি গোয়ার সবচেয়ে কুখ্যাত ড্রাগ মাফিয়া লর্ড রড্রিগেসের দলে যোগ দেয়। অল্প সময়ের মাঝেই ভাস্কো গোয়ার আন্ডারওয়ার্ল্ডের রাজা হয়ে ওঠে। এরই মাঝে ভাস্কো মনিকা নামে একজন সঙ্গীতশিল্পীর সৌন্দর্যের প্রতি আকর্ষিত হয়ে পড়ে। মাদকের একটি ব্যর্থ চুক্তির পর ভাস্কো রড্রিগেসকে হত্যা করে এবং নিজেকে গোয়ার নতুন মাফিয়া রাজা হিসেবে ঘোষণা করে। এই প্রক্রিয়ায় সে একজন এসআইকে হত্যা করে এবং তখনই কর্তব্যপরায়ণ কিন্তু নির্দয় এসিপি রম্যা গোয়ারিকরকে ভাস্কোকে ধরার জন্য মুম্বাই থেকে গোয়াতে স্থানান্তরিত করা হয়।   অভিনয়ে   আকাশ পুরী – ভাস্কো ডি গামা  কেতিকা শর্মা – মনিকা  রম্যা কৃষ্ণন – রম্যা গোয়ারিকর  রমা প্রভা – মেরি  মকরন্দ দেশপান্ডে – স্যামসান  উত্তেজ – জন  সুনয়না – ক্যাথরিন   দেবযানি শর্মা – অ্যানি  পুরী জগন্নাথ (ক্ষণিক চরিত্রাভিনয়)  রাম পথিনেনি (ক্ষণিক চরিত্রাভিনয়)   মুক্তি  চলচ্চিত্র প্রাথমিকভাবে ২০২০ সালের ২৯ মে প্রেক্ষাগৃহে মুক্তির জন্য নির্ধারিত ছিল, কিন্তু কোভিড-১৯ মহামারীর কারণে সেটি স্থগিত করা হয়। ২০২১ সালের ১ মার্চ মুক্তির নতুন তারিখ হিসেবে ১৮ জুন, ২০২১ ঘোষণা করা হয়েছিল। পরবর্তীতে এটি ৪ নভেম্বর, ২০২১ পর্যন্ত স্থগিত করা হয়েছিল। কিন্তু ২০২১-এর ২৯ অক্টোবর চলচ্চিত্রটি মুক্তি পায়।   অভ্যর্থনা  টাইমস অব ইন্ডিয়ার সমালোচক নিশিথা ন্যায়পতি এটিকে রোমিও অ্যান্ড জুলিয়েটের পুরীর গ্যাংস্টার সংস্করণ" বলে অভিহিত করেছেন, ছবিটিকে ৫-এর মধ্যে ৩ স্টার রেটিং দিয়েছেন। দ্য নিউ ইন্ডিয়ান এক্সপ্রেসের মুরালি কৃষ্ণ সিএইচ চলচ্চিত্রটির গল্পকে সমালোচনা করেছেন, এটিকে "আমাদের অনুভূতির উপর আক্রমণ" বলে অভিহিত করেছেন তিনি।   তথ্যসূত্র    বহিঃসংযোগ     বিষয়শ্রেণী:২০২১-এর চলচ্চিত্র বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র
দ্য কোরাল আইল্যান্ড: আ টেল অফ দ্য প্যাসিফিক ওশান () (১৮৫৮) হল স্কটিশ লেখক আর. এম. ব্যালেনটাইন রচিত একটি উপন্যাস। কেবলমাত্র কিশোর নায়কদের নিয়ে লেখা এই উপন্যাসটি কিশোর কথাসাহিত্যের প্রথম যুগের রচনাগুলির অন্যতম। এই উপন্যাসে তিনটি কিশোরের দুঃসাহসী অভিযানের বর্ণনা দেওয়া হয়েছে। এক জাহাজডুবির ঘটনায় একমাত্র বেঁচে যাওয়া এই তিন কিশোর দক্ষিণ প্রশান্ত মহাসাগরের এক নির্জন দ্বীপে পরিত্যক্ত অবস্থায় বাস করছিল।  দ্য কোরাল আইল্যান্ড একটি আদর্শ রবিনসনেড (ড্যানিয়েল ডিফো রচিত রবিনসন ক্রুসো উপন্যাস থেকে অনুপ্রাণিত কথাসাহিত্যের একটি বর্গ) এবং উক্ত শৈলীর জনপ্রিয়তম বইগুলির অন্যতম। বইটি প্রথম বিক্রি হয় ১৮৫৭ সালের শেষ দিকে এবং এটির বিক্রয়যোগ্য মুদ্রিত কপি কখনও ফুরিয়ে যায়নি। উপন্যাসের প্রধান উপজীব্য বিষয়গুলি হল অসভ্য ও বর্বর জাতিগুলিকে উন্নত ও সভ্য করে তোলার ক্ষেত্রে খ্রিস্টধর্মের প্রয়াস, ১৯শ শতাব্দীতে দক্ষিণ প্রশান্ত মহাসাগরে ব্রিটিশ সাম্রাজ্যের প্রসার এবং আধিপত্যপরম্পরা ও নেতৃত্বের গুরুত্ব। এই উপন্যাসটি পড়ে অনুপ্রাণিত হয়ে উইলিয়াম গোল্ডিং লর্ড অফ দ্য ফ্লাইজ (১৯৫৪) নামক একটি ডিসটোপিয়ান উপন্যাস রচনা করেন। এই উপন্যাসে তিনি দ্য কোরাল আইল্যান্ড উপন্যাসে বর্ণিত নৈতিকতার অভিমুখটি পরিবর্তিত করেন। ব্যালেন্টাইনের গল্পে ছেলেরা মন্দের সম্মুখীন হয়েছিল। কিন্তু লর্ড অফ দ্য ফ্লাইজ উপন্যাসে মন্দ ছিল তাদের মধ্যেই।  ২০শ শতাব্দীর প্রথম ভাগে যুক্তরাজ্যে এই উপন্যাসটিকে প্রাথমিক বিদ্যালয়ের শিশুদের জন্য একটি ধ্রুপদী রচনা মনে করা হত। মার্কিন যুক্তরাষ্ট্রে এটিকে উচ্চ বিদ্যালয়ের প্রস্তাবিত পাঠ্যতালিকার অন্তর্ভুক্ত করা হয়েছিল। আধুনিক সমালোচকেরা এই বইটির বিশ্বদর্শনকে অচলিত ও সাম্রাজ্যবাদী মনে করেন। বর্তমান যুগে দ্য কোরাল আইল্যান্ড উপন্যাসের জনপ্রিয়তা তুলনামূলকভাবে হ্রাস পেলেও ২০০০ সালে আইটিভি এই উপন্যাস অবলম্বনে চার পর্বের একটি ছোটোদের টেলিভিশন ধারাবাহিক সম্প্রচার করে।  তথ্যসূত্র টীকা  সূত্র  গ্রন্থপঞ্জি  বহিঃসংযোগ   The Coral Island  at Feedbooks  The Coral Island at Goodreads  The Coral Island at Internet Archive and Google Books (scanned books original editions illustrated)    The Coral Island at Project Gutenberg  বিষয়শ্রেণী:১৮৫৭-এর উপন্যাস বিষয়শ্রেণী:ব্রিটিশ অ্যাডভেঞ্চার উপন্যাস বিষয়শ্রেণী:কাল্পনিক দ্বীপ বিষয়শ্রেণী:স্কটিশ উপন্যাস বিষয়শ্রেণী:জলদস্যু-সংক্রান্ত বই বিষয়শ্রেণী:টেলিভিশন অনুষ্ঠানে রূপান্তরিত উপন্যাস বিষয়শ্রেণী:ওশিয়ানিয়ার পটভূমিতে রচিত উপন্যাস বিষয়শ্রেণী:দ্বীপের পটভূমিতে রচিত উপন্যাস বিষয়শ্রেণী:কথাসাহিত্যে জনবসতিশূন্য দ্বীপ বিষয়শ্রেণী:আর. এম. ব্যালেনটাইনের উপন্যাস বিষয়শ্রেণী:১৯শ শতাব্দীর ব্রিটিশ উপন্যাস বিষয়শ্রেণী:ব্রিটিশ শিশুসাহিত্য
ননিহাট রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি রেলওয়ে স্টেশন। স্টেশনটি ভারতের ঝাড়খণ্ড রাজ্যের দুমকা জেলার ননিহাটের হেথ বারায় ননিহাট স্টেশন রোডের পাশে অবস্থিত। ইতিহাস ভাগলপুর জংশন রেলওয়ে স্টেশন থেকে মন্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয় ২০১২ সালের ২৩ শে ডিসেম্বর মন্দার হিল থেকে হান্সডিহা পর্যন্ত একটি নতুন রেলপথ চালু হয় এবং ২০১৪ সালের জুন মাসে দুমকা থেকে বারপালাসি রুটটি পুনর্নির্মাণ করা হয় এবং অবশেষে ২০১৫ সালে পুরো ট্র্যাকটি চালু হয়।   তথ্যসূত্র   বিষয়শ্রেণী:দুমকা জেলার রেলওয়ে স্টেশন বিষয়শ্রেণী:মালদা রেলওয়ে বিভাগ
শচীন্দ্রনাথ অধিকারী (১৮৯৭ - ১৯৭৯) একজন বাঙালি লেখক ও রবীন্দ্র গবেষক। তিনি বাংলা সাহিত্যে ও সংস্কৃতি বিকাশে বিশেষ ভূমিকা পালন করেছেন। তিনি রবীন্দ্রনাথ সম্পর্কিত বিভিন্ন গ্রন্থরচনা করেন।   জীবনী   শচীন্দ্রনাথ ১৮৯৭ সালে নদীয়া জেলার কুষ্টিয়া মহকুমার কুমারখালী থানার শিলাইদহ জন্মগ্রহণ করেন। তার পিতার নাম সুরেন্দ্রনাথ অধিকারী।  শচীন্দ্রনাথ শিলাইদহ কাছারি বাড়ির খাজাঞ্চীর সহকারি ছিলেন। এসময় তিনি ঠাকুর পরিবারের সঙ্গে থেকে রবীন্দ্রনাথ সম্পর্কে জানার সুযোগ পেয়েছিলেন। তিনি রবীন্দ্রনাথের জীবনের কাহিনীর উপর ভিত্তি করে তিনি গ্রন্থ রচনা শুরু করেন এবং সেই সাথে শিলাইদহের ভৌগলিক ও ঐতিহাসিক পরিচয় তুলে ধরেন।  শচীন্দ্রনাথ কুষ্টিয়া অঞ্চলের লোক সাহিত্য ও সংস্কৃতি বিকাশের জন্য ব্যপকভাবে সমাদৃত। তিনি ১৯৪০ সালে শিলাইদহে 'নিখিলচন্দ্র পল্লী সাহিত্য সম্মেলন'-এর আয়োজন করেন। তিনি নিজেই এই অনুষ্ঠানের সাধারণ সম্পাদক ছিলেন। বাউল গবেষক উপেন্দ্রনাথ ভট্টাচার্য এই সম্মেলনে সভাপতিত্ব করেন।  শচীন্দ্রনাথ কুষ্টিয়া থেকে প্রকাশিত সাপ্তাহিক জাগরণ পত্রিকায় লেখালেখিও করেছিলেন।   কর্ম    পল্লীর মানুষ রবীন্দ্রনাথ  সহজ মানুষ রবীন্দ্রনাথ  শিলাইদহ ও রবীন্দ্রনাথ  রবীন্দ্রমানসের উৎস সন্ধানে   তথ্যসূত্র    বহিঃসংযোগ      বিষয়শ্রেণী:১৮৯৭-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:বাঙালি লেখক বিষয়শ্রেণী:বাঙালি গবেষক বিষয়শ্রেণী:কুষ্টিয়া জেলার ব্যক্তি
অংশুমান প্রত্যুষ একজন ভারতীয় চলচ্চিত্র পরিচালক, প্রযোজক ও চিত্রনাট্যকার, যিনি মূলত বাংলা চলচ্চিত্র শিল্পে কাজ করে থাকেন। তার পরিচালিত উল্লেখযোগ্য চলচ্চিত্রের মধ্যে রয়েছে প্যান্থার (২০১৯), এসওএস কলকাতা (২০২০)।  কর্মজীবন  ২০১৯ সালে অংশুমান প্রত্যুষ অ্যাকশনধর্মী চলচ্চিত্র প্যান্থার পরিচালনার মাধ্যমে তার চলচ্চিত্র পরিচালনার যাত্রা শুরু করেন। এই ছবিটি দেশের সুরক্ষা, গুপ্তচরবৃত্তি ও জাতীয়তাবাদভিত্তিক গল্প নিয়ে তৈরি হয় এবং দর্শকমহলে সাড়া ফেলে। পরবর্তীতে তিনি ২০২০ সালে এসওএস কলকাতা পরিচালনা ও প্রযোজনা করেন, যেখানে সন্ত্রাসবাদ মোকাবিলায় কলকাতা শহরকে কেন্দ্র করে একটি থ্রিলার গল্প তুলে ধরা হয়। ২০২১ সালে মুক্তি পায় তার সামাজিক ইস্যু-ভিত্তিক সিনেমা নির্ভয়া, যেখানে নারীর প্রতি সহিংসতা ও বিচার ব্যবস্থার বাস্তবতা তুলে ধরা হয়। এই ছবিটি সমালোচকদের প্রশংসা পায় এবং বিভিন্ন চলচ্চিত্র উৎসবে প্রদর্শিত হয়। এরপর তিনি বাজি (২০২১), ওগো বিদেশী (২০২২), বাবু সোনা এবং  অন্নপূর্ণা–এর মতো ছবির মাধ্যমে প্রণয়ধর্মী, নাট্য ও থ্রিলার ঘরানায় কাজ করেন।   চলচ্চিত্র  বছরশিরোনামপরিচালকচিত্রনাট্যপ্রযোজকসূত্র২০১৯প্যান্থার২০২০এসওএস কলকাতা২০২১বাজিনির্ভয়া২০২২ওগো বিদেশিনী২০২৫বাবু সোনাঅন্নপূর্ণাউরাঞ্চুআসন্নসান্তাআপনজন তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক
ডান|থাম্ব|418x418পিক্সেল| বার্মা পাত, যা ভারতীয় পাত (সুন্দা খাত) এবং সুন্দা পাতের ( আন্দামান সাগরের মধ্য দিয়ে) সাথে সীমানা প্রদর্শন করে। বার্মা পাত দক্ষিণ-পূর্ব এশিয়ায় অবস্থিত একটি গৌণ বা ক্ষুদ্র ভূ-ত্বকীয় পাত, যাকে কখনও কখনও বৃহত্তর ইউরেশীয় পাতের অংশ হিসেবে বিবেচনা করা হয়। আন্দামান দ্বীপপুঞ্জ, নিকোবর দ্বীপপুঞ্জ এবং ইন্দোনেশিয়ার সুমাত্রা দ্বীপের উত্তর-পশ্চিম অংশ এই পাতের উপরে অবস্থিত। এই দ্বীপ ধনুটি পশ্চিমে আন্দামান সাগরকে মূল ভারত মহাসাগর থেকে পৃথক করেছে।  বার্মা পাতের পূর্বে সুন্দা পাত অবস্থিত। পাত দুইটি একটি রূপান্তর সীমানা বরাবর পৃথক হয়েছে, যে সীমারেখাটি আন্দামান সাগরের মধ্য দিয়ে একটি রুক্ষ উত্তর-দক্ষিণ রেখা বরাবর বিস্তৃত। বার্মা এবং সুন্দা পাতের মধ্যকার এই সীমানাটি একটি প্রান্তিক সমুদ্রতলদেশ প্রসারণ কেন্দ্র, যা এশিয়ার মূল ভূখণ্ড থেকে আন্দামান-নিকোবর-সুমাত্রা দ্বীপ  ধনুকে "বাইরে ঠেলে দিয়ে" আন্দামান সাগরকে (দক্ষিণ দিক থেকে) আরও উন্মুক্ত করে দিয়েছে। এই প্রক্রিয়াটি প্রায় ৪০ লক্ষ বছর আগে প্রকৃতভাবে শুরু হয়েছিল।  বার্মা পাতের পশ্চিমে তুলনামূলকভাবে বহুগুণে বৃহৎ ভারতীয় পাতটি অবস্থিত, যা বার্মা পাতের পশ্চিম দিকের নীচে অধোগামী। এই বিস্তৃত অধোগমন অঞ্চলটি সুন্দা খাতটিকে তৈরি করেছে।   ভূত্বকীয় পাতগঠন ইতিহাস  এই অঞ্চলের পুনর্গঠিত ভূত্বকীয় পাতগঠন ইতিহাসের প্রতিমানগুলি (মডেল) অনুযায়ী ইন্দো-অস্ট্রেলীয় পাতের মোটামুটি উত্তরমুখী সরণের ফলে ইউরেশিয়া মহাদেশের সাথে এর বিরাট এক সংঘর্ষ ঘটে, যা প্রায় ৫ থেকে সাড়ে ৫ কোটি বছর আগে ইওসিন যুগে শুরু হয়েছিল। এশিয়ার সাথে এই সংঘর্ষের ফলে একটি গিরিজনীয় উত্থান শুরু হয়, যা ফলে হিমালয় পর্বতমালা গঠিত হয়। একই সাথে ইন্দো-অস্ট্রেলীয় পাতটি আধুনিক ভারতীয় প্লেট, অস্ট্রেলীয় পাত এবং সম্ভবত ক্যাপ্রিকর্ন পাতে ভেঙে যায়।  ভারতীয় পাতটি বছরে মোটামুটি দ্রুত, গড়ে ১৬ সেন্টিমিটার বেগে, উত্তর দিকে সরে যাওয়ার সাথে সাথে ঘড়ির কাঁটার বিপরীত দিকেও ঘোরে। এই সরণ ও ঘূর্ণনের ফলে, পাতের পূর্ব সীমানা (বার্মা-আন্দামান-মালয় অঞ্চল) বরাবর ইউরেশিয়ার সাথে অভিসৃতি একটি তির্যক কোণে ঘটেছিল।  এই অধোগমন অগ্রমুখ বরাবর রূপান্তর বলগুলি সুন্দা দ্বীপ ধনুকে ঘড়ির কাঁটার দিকে বাঁকাতে শুরু করে; অলিগোসিন যুগের শেষের দিকে আরও চ্যুতি তৈরি হয় এবং বার্মা এবং সুন্দা ক্ষুদ্রপাতগুলি বৃহত্তর ইউরেশীয় পাত থেকে "বিচ্ছিন্ন" হতে শুরু করে।  আরও কিছু ধারাবাহিক রূপান্তর চ্যুতি এবং বার্মা পাতের নীচে ভারতীয় পাতের ক্রমাগত অধোগমনের পর, পশ্চাৎ-ধনু সম্প্রসারণের ফলে প্রান্তিক দ্রোণী এবং সমুদ্রতলদেশ প্রসারণ কেন্দ্র তৈরি হয় যা পরবর্তীতে আন্দামান সাগরে পরিণত হয়। এই প্রক্রিয়াটি মধ্য-প্লায়োসিন যুগে এসে অনেক অগ্রসরমান। ডান|থাম্ব|388x388পিক্সেল| পশ্চিম সুন্দা ধনু এবং সুন্দা খাত ভূত্বকীয় পাতগঠন এবং ভূকম্পীয় কার্যকলাপ প্রদর্শন করছে।   সাম্প্রতিক ভূপাতগঠন কার্যকলাপ  ২০০৪ সালের ২৬শে ডিসেম্বর বার্মা পাত এবং ভারতীয় পাতের মধ্যবর্তী সীমানার একটি বড় অংশ পিছলে যায়, যার ফলে ২০০৪ সালের ভারত মহাসাগরে ভূমিকম্প এবং সুনামি হয়। এই মহা-উত্থান ভূমিকম্পের আনুমানিক মাত্রা ছিল ৯.১-৯.৩   তথ্যসূত্র    আরও পড়ুন     pdf  Paul, J., Burgmann, R., Gaur, V. K., Bilham, R., Larson, K. M., Ananda, M. B., Jade, S., Mukal, M., Anupama, T. S.. Satyal, G., Kumar, D. 2001 The motion and active deformation of India. Geophys. Res. Lett. Vol. 28, No. 04, 647–651 2001.  বিষয়শ্রেণী:এশিয়ার ভূতত্ত্ব বিষয়শ্রেণী:ভূত্বকীয় পাত বিষয়শ্রেণী:ভারত মহাসাগরের ভূতত্ত্ব
জুয়েলড নবাব বৈজ্ঞানিক নাম: Polyura delphis) এক প্রজাতির বড় আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য। এই প্রজাতি ভারতের বন্যপ্রাণ সংরক্ষণ আইন ১৯৭২ অনুসারে তফ্‌সিল ২-এর তালিকার অন্তর্ভুক্ত।   আকার    রত্নখচিত নবাবের প্রসারিত অবস্থায় ডানার আকার ৯৫-১০০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত রত্নখচিত নবাবের উপপ্রজাতি হল-   Charaxes delphis delphis ডাবলডে, ১৮৪৩ – সিলেট রত্নখচিত নবাব   বিস্তার  এদের ভারতের সিকিম থেকে অরুণাচল প্রদেশ, বাংলাদেশ এবং মায়ানমার এর বিভিন্ন অঞ্চলে পাওয়া যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৪৩-এ বর্ণিত প্রজাপতি
পুরাপাড়া ইউনিয়ন বাংলদেশের ঢাকা বিভাগের ফরিদপুর জেলার নগরকান্দা উপজেলার একটি ইউনিয়ন।  অবস্থান ও সীমানা    ইতিহাস  এ অঞ্চলের মাটি খুব উর্বর। পেয়াজ,পাট ও ধান উৎপাদনে প্রসিদ্ধ।   প্রশাসনিক এলাকা  ১৩টি গ্রাম নিয়ে এই ইউনিয়ন গঠিত।   আয়তন ও জনসংখ্যা    শিক্ষা  শিক্ষার হার : ৬৭% শিক্ষা প্রতিষ্ঠান:  ব্রাহ্মণ ডাঙ্গা উচ্চ বিদ্যালয়, ব্রাহ্মন ডাঙ্গা আলীম মাদ্রাসা, বেতাল দাখিল মাদ্রাসা।   দর্শনীয় স্থান  ১. ঘোড়ামারা বিল।  ২. কাজলডাঙ্গা বিল।  ৩. বনগ্রাম দিঘী।  ৪. পদ্ম বিল।   উল্লেখযোগ্য ব্যক্তিত্ব    চারুচন্দ্র চক্রবর্তী, বাঙালি সাহিত্যিক ও ঔপন্যাসিক   জনপ্রতিনিধি  বর্তমান চেয়ারম্যান মো:আতাউর রহমান বাবু।   আরও দেখুন   ঢাকা বিভাগ  ফরিদপুর জেলা   তথ্যসূত্র   বিষয়শ্রেণী:নগরকান্দা উপজেলার ইউনিয়ন
এডওয়ার্ড উইটেন () (জন্ম ২৬শে আগস্ট, ১৯৫১) গণিতে ফিল্ড্‌স পদক বিজয়ী একজন মার্কিন গণিতবিদ ও তাত্ত্বিক পদার্থবিজ্ঞানী। তিনি মার্কিন যুক্তরাষ্ট্রের প্রিন্সটন শহরের ইনস্টিটিউট ফর অ্যাডভান্সড স্টাডির নামক গবেষণা প্রতিষ্ঠানের প্রাকৃতিক বিজ্ঞান বিদ্যালয়ের একজন অবসরোত্তর সাম্মানিক (ইমেরিটাস) অধ্যাপক। উইটেন স্ট্রিং তত্ত্ব, কোয়ান্টাম অভিকর্ষ, অতিপ্রতিসম কোয়ান্টাম ক্ষেত্রে তত্ত্বসমূহে ও গাণিতিক পদার্থবিজ্ঞানের অন্যান্য ক্ষেত্রের একজন গবেষক। উইটেনের গবেষণাকর্ম বিশুদ্ধ গণিতশাস্ত্রের উপরে তাৎপর্যপূর্ণ প্রভাব ফেলেছে। ১৯৯০ সালে আন্তর্জাতিক গণিত সংঘ তাঁকে প্রথম পদার্থবিজ্ঞানী হিসেবে গণিতে ফিল্ডস পদক প্রদান করে। পদার্থবিজ্ঞানে অন্তর্দৃষ্টির জন্য (যেমন সাধারণ আপেক্ষিকতা ক্ষেত্রে ১৯৮১ সালে ধনাত্মক শক্তি উপপাদ্যটির প্রমাণ) এবং জোনসের অপরিবর্তনীয়গুলিকে ফাইনম্যান সমগ্রক হিসেবে ব্যাখ্যা করার জন্য তাঁকে এই পুরস্কার দেওয়া হয়। তাঁকে কার্যত এম-তত্ত্বের প্রতিষ্ঠাতা হিসেবে গণ্য করা হয়।Duff 1998, p. 65   জীবনী  উইটেন ম্যারিল্যান্ডের বাল্টিমোরে জন্মগ্রহণ করেন। তিনি ১৯৭১ সালে ব্যাচেলর্স ডিগ্রি অর্জন করেন। তিনি প্রিন্সটন বিশ্ববিদ্যালয় থেকে পদার্থবিজ্ঞানে ১৯৭৪ সালে এমএ এবং ১৯৭৬ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন নোবেল বিজয়ী পদার্থবিজ্ঞানী ডেভিড জোনাথন গ্রস। তিনি ১৯৮০ থেকে ১৯৮৭ সাল পর্যন্ত প্রিন্সটনে পদার্থবিজ্ঞানের অধ্যাপক হিসেবে কর্মরত ছিলেন।    তথ্যসূত্র    বহিঃসংযোগ    ইনস্টিটিউট অফ অ্যাডভান্সড স্টাডিতে উইটেনের মুখ্যপাতা  ArXiv-এ সংরক্ষিত উইটেনের প্রকাশনাসমূহ  arxiv.org এ উইটেন থিম ট্রি  ফিউচারামা পর্বের তথ্য   পোপ বেনেডিক্ট XVI কর্তৃক পনটিফিসিয়াল অ্যাকাডেমি অফ সায়েন্সেস-এ উইটেন'কে নিয়োগদান  বিষয়শ্রেণী:গণিতবিদ বিষয়শ্রেণী:মার্কিন পদার্থবিজ্ঞানী বিষয়শ্রেণী:মার্কিন গণিতবিদ বিষয়শ্রেণী:১৯৫১-এ জন্ম বিষয়শ্রেণী:ফিল্ডস পদক বিজয়ী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:আলবার্ট আইনস্টাইন পদক বিজয়ী বিষয়শ্রেণী:লরেন্টজ মেডেল বিজয়ী বিষয়শ্রেণী:হার্ভি পুরস্কার বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:ব্র্যান্ডেস বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটি অব এডিনবার্গের সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:হার্ভার্ড সভ্য বিষয়শ্রেণী:ইহুদি মার্কিন বিজ্ঞানী বিষয়শ্রেণী:জীবিত ব্যক্তি বিষয়শ্রেণী:গাণিতিক পদার্থবিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রিন্সটন বিশ্ববিদ্যালয়ের শিক্ষক
thumb|হিশাম ইবনুল আস মসজিদ, বেনগাজী, লিবিয়া হিশাম ইবনুল আস  (মৃত্যু-১৩ হিজরি/৬৩৪ খ্রিষ্টাব্দ) রাসুল  এর একজন প্রখ্যাত সাহাবা ছিলেন। তিনি আমর ইবনুল আসের ছোট ভাই ছিলেন ।তিনি আজানাদাইনের যুদ্ধে অংশগ্রহণ করেছিলেন।  নাম ও বংশ পরিচয়  হিশাম ইবনুল আস এর মূলনাম নাম হিশাম । ডাকনাম ছিল আবুল আস ও আবু মুতী। ইবন হিব্বান বলেন,ইসলাম পূর্ব যুগে হিশামের ডাকনাম ছিল আবুল আস অর্থাৎ অবাধ্যের পিতা। ইসলাম গ্রহণের পর রাসূল তা পরিবর্তন করে রাখেন আবু মুতী-(অর্থ অনুগতের পিতা)। তার পিতার নাম আল-আস ইবনে ওয়াইল। কুরাইশ গোত্রের বনী সাহম শাখার সন্তান। এবং মিসর বিজয়ী প্রখ্যাত সাহাবী আমর ইবনুল আসের ছোট ভাই।  ইসলাম গ্রহণ ও হিজরত  তিনি তার বড় ভাই আমর ইবনুল আসের পূর্বেই ইসলাম গ্রহণ করেন । ইসলাম প্রাথমিক লগ্নেই ইসলাম গ্রহণ করে হাবশায় হিজরত করেন ।সেখানে কিছুদিন অবস্থানের পর এই মিথ্যা গুজব শুনেন যে,মক্কাবাসীরা ইসলাম কবুল করেছে, তখন অনেকের সাথে তিনিও মক্কায় ফিরে আসেন। মক্কায় প্রবেশ বিপদযুক্ত দেখে তিনি আইয়াশ ইবন রাবীয়া ও  উমার ইবনুল খাত্তাবের সঙ্গে থেকে আবার মদীনায় হিজরতের পরিকল্পনা করেন । কিন্তু হিশাম তার পিতা ও বংশীয় লোকদের হাতে বন্দী হন। এবং আইয়াশ ইবনে রাবিয়া পরিবারের চাপে পুনরায় মক্কায় ফিরে যান। ইবন হিশাম বলেন, পরবর্তীতে রাসুল এর নির্দেশে ওয়ালীদ ইবনে ওয়ালীদ ইবনুল মুগীরা, হিশাম ইবনুল আস ও আইয়াশ ইবনে রাবিয়াকে বন্ধী দশা থেকে মুক্তি করে মদিনায় নিয়ে আসেন ।  যুদ্ধে অংশগ্রহণ  হিশাম ইবনুল আস খন্দক যুদ্ধের পর তিনি মদীনায় আসেন । এজন্য বদর,উহুদ ও খন্দক যুদ্ধে অংশগ্রহণ করতে পারেননি । খন্দকের যুদ্ধের পর ইসলামের সকল যুদ্ধে তিনি সক্রিয়ভাবে অংশগ্রহণ করেছেন। ওয়াকিদী বলেন, মক্কা বিজয়ের পূর্বে রমযান মাসে রাসূলুল্লাহ  হিশামকে কোন এক অভিযানে পাঠান। আবু বকরের খিলাফতে  হিরাক্লিয়াসের দাওয়াত  একটি বর্ণনায় জানা যায়, ১ম খলিফা আবু বকর তাকে নাঈম ইবন আবদুল্লাহ ও অন্য কতিপয় ব্যক্তির সাথে রোমান সম্রাট হিরাক্লিয়াসকে ইসলামের দাওয়াত দানের জন্য তার দরবারে পাঠান ।তারা 'গুতা' বা দামেশকে পৌঁছে জাবালা ইবন আয়হাম আল-গাসসানীর বাড়ীতে উপস্থিত হন এবং পরবর্তিতে হিরাক্লিয়াসের সম্রাটের ইসলামের দাওয়াত পেশ করেন এবং তার সাথে সুদীর্ঘ আলোচনা করেন ।তারা সেখানে ৩ দিন অবস্থান করেছিলেন । বিভিন্ন জীবনী গ্রন্থে এই দাওয়াতী মিশনের বিস্তারিত বিবরণ পাওয়া যায়। । অবশ্য কোন কোন বর্ণনায় বলা হয়েছে, সম্রাট হিরাক্লিয়াসের দরবারে তাবলীগী মিশন নিয়ে যিনি গিয়েছিলেন তিনি এ হিশাম নন, তিনি অন্য আর এক হিশাম। (‍আল ইসাবা-৩/৭০৪)।  আজনাদানাইনের যুদ্ধ  খলিফা আবু বকরের খিলাফতকালে দু একটি সংঘর্ষের পর রোমানরা আজনাদাইনে বিপুল সৈন্য সমাবেশ করে যুদ্ধের জন্য প্রস্তুত হয়। ১৩ হিজরীর জুমাদাল-উলা মাসে সংঘর্ষ শুরু হয়। ওয়াকিদী উল্লেখ করেছেন, এ যুদ্ধে যখন কিছু মুসলিম সৈনিকের মধ্যে পলায়ন শুরু করে তখন হিশাম তাদের ফিরে আসতে উৎসাহিত করে এবং তাদেরকে নিয়ে রোমাদের উপর ঝাপিয়ে পরে ।ফলে রোমানরা পালানোর সময় সম্মিলিতভাবে আক্রমণ করে হিশাম ইবনুল আসকে হত্যা করে এবং তার লাশের ওপর দিয়ে পালিয়ে যায়। তবে ইবনুল মুবারকের মতে তিনি খলিফা ‍উমারের  যুগে ইয়ারমুক যুদ্ধে শাহাদাত বরণ করেন। রাসূল তাদের দুই ভাই (হিশাম ইবনুল আস ও আমর ইবনুল আস) এর ঈমানী দৃঢ়তার সাক্ষ্য দিয়ে গেছেন। রাসুল বলেছেনঃ আসের দুই পুত্র হিশাম ও আমর মুমিন। মৃত্যু  হিশাম ইবনুল আস ১৩ হিজরি/৬৩৪ খ্রিষ্টাব্দে আজনাদাইনের যুদ্ধেমৃত্যুবরণ করেন । তবে কোন বর্ণনামতে ৬৩৬ খ্রিষ্টাব্দে ইয়ারমুকের যুদ্ধে শাহাদাত বরণ করেন ।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:৬৩৪-এ মৃত্যু বিষয়শ্রেণী:পত্রবাহক সাহাবা বিষয়শ্রেণী:কুরাইশ বংশের শাখা বিষয়শ্রেণী:সাহাবা বিষয়শ্রেণী:৬৩৫-এ মৃত্যু
মারাট মুবিনোভিচ সাফিন (, ) (জন্ম জানুয়ারি ২৭, ১৯৮০) একজন রাশিয়ান রাজনীতিবিদ এবং প্রাক্তন তাতার বংশোদ্ভুত টেনিস খেলোয়াড়।   আরোও দেখুন    তথ্যসূত্র   বিষয়শ্রেণী:১৯৮০-এ জন্ম বিষয়শ্রেণী:অস্ট্রেলিয়ান ওপেন বিজয়ী বিষয়শ্রেণী:ইউএস ওপেন বিজয়ী বিষয়শ্রেণী:হপম্যান কাপের প্রতিযোগী বিষয়শ্রেণী:বিশ্বের ১নং টেনিস খেলোয়াড় বিষয়শ্রেণী:রুশ পুরুষ টেনিস খেলোয়াড় বিষয়শ্রেণী:মস্কোর টেনিস খেলোয়াড় বিষয়শ্রেণী:মোনাকোয় রুশ প্রবাসী বিষয়শ্রেণী:লরিয়াস বিশ্ব ক্রীড়া পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:রাশিয়ার অলিম্পিক টেনিস খেলোয়াড় বিষয়শ্রেণী:মোনাকোয় রুশ প্রবাসী ক্রীড়াবিদ বিষয়শ্রেণী:সংযুক্ত রাশিয়ার রাজনীতিবিদ বিষয়শ্রেণী:আন্তর্জাতিক টেনিসের হল অব ফেমে প্রবেশকারী বিষয়শ্রেণী:২০০০ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:২০০৪ গ্রীষ্মকালীন অলিম্পিকের টেনিস খেলোয়াড়
উত্তুরে লালঠুঁটি ধনেশ (Tockus erythrorhynchus) হল ধনেশ প্রজাতির একরকমের পাখি। এদেরকে প্রধানত দক্ষিণ মৌরিতানিয়া, সোমালিয়া, উত্তর-পূর্ব তানজানিয়াতে দেখতে পাওয়া যায়।   তথ্যসূত্র    আরো পড়ুন   Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.  Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565-586.  বিষয়শ্রেণী:টকাস বিষয়শ্রেণী:টোকাস বিষয়শ্রেণী:সাহারা-নিম্ন আফ্রিকার পাখি বিষয়শ্রেণী:১৮২৩-এ বর্ণিত পাখি
কামপাং লাউত মসজিদ () মালয়েশিয়ার প্রাচীনতম মসজিদগুলোর মধ্যে অন্যতম একটি। মসজিদটি কখন নির্মাণ করা হয়েছিল তার কোনো নিশ্চিত প্রমাণ নেই। এটি ১৫ শতক বা ১৮ শতকের কোনো এক সময়ে নির্মিত হয়েছিল বলে অনুমান করা হয়। এটি মালয়েশিয়ার কেলানতান রাজ্যের নীলাম পুরীর জালান কুয়ালা ক্রাই-এ অবস্থিত।   ইতিহাস  মসজিদ কামপাং লাউত চম্পা রাজ্যের চম্পা সরকারী পরিবহনকারীদের একটি গ্রুপ দ্বারা ১৫ শতকে নির্মিত বলে অনুমান করা হয়। এটির শৈলী মূলত স্থানীয় ঐতিহ্যবাহী স্থাপত্যের মতো এবং এর জলবায়ু উপযুক্ত। এছাড়া এটি দেখতে এলাকার স্থানীয় বাড়ির মতো। শৈলীটি একসময়ের সাংস্কৃতিকভাবে দক্ষিণ ভারতীয় হিন্দু স্থাপত্যেরও অবশিষ্টাংশ। পূর্বে মূল মসজিদটির ভিত্তির জন্য চারটি স্তম্ভ এবং ছাদের জন্য পাম পাতাসহ একটি মৌলিক স্থাপত্য শৈলী এবং কাঠামো ছিল।  স্থাপত্যের সাদৃশ্যের কারণে মসজিদটি পূর্বে আসল দেমাকের গ্রেট মসজিদ ছিল বলে ধারণা করা হয়। আরও ধারণা করা হয়, মসজিদটি ১৪০১ সালে নির্মিত হয়েছিল। মসজিদটিকে তার আসল স্থান থেকে কামপাং লাউতে (বর্তমান নাম) স্থানান্তরিত করা হয়। তবে, এটি সমর্থন করার জন্য কোন শক্তিশালী প্রমাণ নেই।  ১৮৫৯ থেকে ১৯০০ সালের মধ্যে কেলানতান সুলতানের শাসনামলে, মসজিদটি সুলতান এবং ধর্মীয় নেতাদের জন্য একটি গুরুত্বপূর্ণ সভাস্থল হয়ে ওঠে। মসজিদটি ব্যবসায়িক পদ হিসেবেও ব্যবহৃত হত। এই সময়ের মধ্যে মসজিদটি ২০টি স্তম্ভ, একটি তিন-স্তর বিশিষ্ট ছাদ, একটি মিনার (মুয়াজ্জিন কর্তৃক নামাজের জন্য ডাকার জন্য), একটি চিলেকোঠা এবং একটি জলের পাত্রসহ প্রসারিত এবং উন্নত করা হয় এবং মেঝেটি ভাল মানের কাঠ দিয়ে পুনরায় তৈরি করা হয়। ১৯৭০ সালের মে মাসে মেনতেরী বেসার দাতুক আসরি মুদার প্রশাসনের অধীনে কেলানতান সরকারের কাছে মসজিদটি হস্তান্তর করা হয়।  কামপাং লাউতকে জমায়েতের জন্য একটি ঐতিহ্যবাহী এলাকা হিসেবে বিবেচনা করা হয়, কারণ এই অঞ্চলের ঐতিহ্য হাজার হাজার বছর আগে থেকে প্রচলিত হয়ে আসছে।   বন্যা  এটি কেলানতানে দুটি বড় বন্যা থেকে বেঁচে যায়। প্রথম বন্যাটি হয়েছিল ১৯২৬ সালে, যা বাহ এয়ার মেরাহ নামে পরিচিত এবং দ্বিতীয়টি হয়েছিল ১৯৬৬ সালে। দ্বিতীয় বন্যায় মসজিদের মারাত্মক ক্ষতি হয় এবং নদীর কাছাকাছি মসজিদের কিছু অংশ বন্যার পানিতে ভেসে যায়। তবে পরবর্তীতে মসজিদটি মেরামত করা হয়।   আরও দেখুন    মালয়েশিয়ার মসজিদের তালিকা  দক্ষিণ-পূর্ব এশিয়ায় ইসলাম   তথ্যসূত্র    বহিঃসংযোগ   কামপাং লাউত মসজিদ   মালয় বিশ্বের স্থাপত্য ঐতিহ্য: ঐতিহ্যবাহী মসজিদ  বিষয়শ্রেণী:কেলান্তানের মসজিদ বিষয়শ্রেণী:মালয়েশিয়ার মসজিদ বিষয়শ্রেণী:ইসলামি স্থাপত্য বিষয়শ্রেণী:উইকিউপাত্তে স্থানাঙ্ক আছে